**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2018. augusztus 28-ai ülésére)

## TÁRGY: A CSENGŐDI NAPKÖZIOTTHONOS ÓVODA2018/2019. NEVELÉSI ÉVRE VONATKOZÓ MUNKATERVÉNEK VÉLEMÉNYEZÉSE

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: rendelet) 3.§ (1) bekezdése alapján az óvodai munkaterv határozza meg az óvodai nevelési év helyi rendjét. Ennek elkészítéséhez az intézményvezetőnek többek között ki kell kérnie a fenntartó véleményét is.

A rendelet 3.§ (2) bekezdése szerint:

Az óvodai nevelési év helyi rendjében, valamint az iskolai, kollégiumi tanév helyi rendjében kell meghatározni

1. az óvodai nevelés nélküli munkanapok, az iskolai tanítás nélküli munkanapok időpontját, felhasználását,
2. a szünetek időtartamát,
3. az iskolában a nemzetünk szabadságtörekvéseit tükröző, továbbá nemzeti múltunk mártírjainak emlékét, példáját őrző, az aradi vértanúk (október 6.), a kommunista és egyéb diktatúrák áldozatai (február 25.), a holokauszt áldozatai (április 16.), a Nemzeti Összetartozás Napja (június 4.), a március 15-ei és az október 23-ai nemzeti ünnepek, valamint az iskola hagyományai ápolása érdekében meghonosított egyéb emléknapok, megemlékezések időpontját,
4. az óvodai, az iskolai, a kollégiumi élethez kapcsolódó ünnepek megünneplésének időpontját,
5. az előre tervezhető nevelőtestületi értekezletek, szülői értekezletek, fogadóórák időpontját,
6. az intézmény bemutatkozását szolgáló pedagógiai célú óvodai, iskolai nyílt nap tervezett időpontját,
7. az alapfokú művészeti iskola és kollégium kivételével a tanulók fizikai állapotát felmérő vizsgálat időpontját,
8. minden egyéb, a nevelőtestület által szükségesnek ítélt kérdést,
9. az iskolai kórus időpontjait, amely foglalkozás ideje alatt más tanórán kívüli tevékenység a kórustagok számára nem folytatható.

Az intézményvezető elkészítette az előterjesztés mellékletét képező óvodai munkatervet és véleményezésre megküldte Csengőd Község Önkormányzatának, mint fenntartónak.

A munkaterv tartalmazza a rendeletben az óvodára előírt kötelező tartalmi elemeket.

A fentiek alapján javaslom, hogy a Képviselő-testület az előterjesztés mellékletét képező, Csengődi Napközi Otthonos Óvodának a 2018/2019-es nevelési évre vonatkozó munkatervét a határozat-javaslatban foglaltak szerint fogadja el.

**C s e n g ő d, 2018. augusztus 24.**

**Lajter Ferenc sk**

 polgármester

**HATÁROZAT-JAVASLAT**

A Csengőd Község Önkormányzatának Képviselő-testülete a melléklet szerint egyetért a Csengődi Napközi Otthonos Óvoda 2018/2019-es nevelési évre vonatkozó munkatervével.

**Határidő:** azonnal

**Felelős:** polgármester

**Kapja:** intézményvezető